[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 21.9.2005

COM(2005) 444 τελικό

2005/0189 (CNS)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

περί του ειδικού προγράμματος που θα υλοποιηθεί με άμεσες δράσεις από το Κοινό Κέντρο Ερευνών ώστε να εκτελεσθεί το έβδομο πρόγραμμα πλαίσιο (2007-2011) δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Γενικό πλαίσιο των προτάσεων

Η Επιτροπή εξέδωσε την πρότασή της[1] για το έβδομο πρόγραμμα πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ) (2007-2011) στις 6 Απριλίου 2005. Σύμφωνα με την Επιτροπή, οι δραστηριότητες θα συγκεντρωθούν σε δύο ειδικά προγράμματα που αντιστοιχούν σε “έμμεσες” δράσεις με αντικείμενο την έρευνα για την ενέργεια σύντηξης, τη σχάση και την ακτινοπροστασία και “άμεσες” ερευνητικές δραστηριότητες του Κοινού Κέντρου Ερευνών στο πεδίο της πυρηνικής ενέργειας, αυτά δε τα προγράμματα αποτελούν το αντικείμενο των σημερινών προτάσεων. Η Επιτροπή θα υποβάλει προτάσεις για τους συναφείς κανόνες συμμετοχής και διάδοσης.

Το πλαίσιο πολιτικής και οι στόχοι περιγράφονται στην ανακοίνωση “Οικοδομώντας τον ΕΧΕ της γνώσης στην υπηρεσία της ανάπτυξης”[2].

Τα ειδικά προγράμματα του 7ου προγράμματος πλαισίου Ευρατόμ, σε συνδυασμό με τις αναγκαίες εθνικές προσπάθειες και τις προσπάθειες της βιομηχανίας, φιλοδοξούν να αντιμετωπίσουν τα μείζονα ζητήματα και τις προκλήσεις του υπόψη ερευνητικού τομέα στην Ευρώπη.

Η χρηματοδοτική υποστήριξη σε ευρωπαϊκό επίπεδο προσφέρει ευκαιρίες για βελτίωση της αριστείας και αποτελεσματικότητας της έρευνας κατά τρόπο που δεν μπορεί να επιτευχθεί σε εθνικό επίπεδο. Τα ειδικά προγράμματα του 7ου προγράμματος πλαισίου Ευρατόμ φιλοδοξούν σε περαιτέρω εδραίωση του ευρωπαϊκού χώρου της έρευνας στον εν λόγω τομέα, επιτυγχάνοντας κρίσιμη μάζα και δομές σε νέα ερευνητικά πεδία και με νέα μέσα και υποστηρίζοντας περαιτέρω την ελεύθερη διακίνηση ιδεών, γνώσης και ερευνητών.

Κατά την υλοποίηση των ειδικών προγραμμάτων, το δυναμικό για δράσεις σε ευρωπαϊκό επίπεδο ώστε να βελτιωθεί η αριστεία στην έρευνα θα αξιοποιηθεί στο μέγιστο. Αυτό προϋποθέτει προσδιορισμό και υποστήριξη της υπάρχουσας αριστείας στο πεδίο αυτό σε όλη την Ευρωπαϊκή Ένωση, καθώς και δημιουργία δυναμικού για αριστεία στον χώρο της έρευνας μελλοντικά.

Όπου αυτό είναι δυνατόν, συμπληρωματικά στοιχεία με άλλα κοινοτικά προγράμματα, π.χ. Διαρθρωτικά Ταμεία, θα συμβάλουν σε ενισχυμένη απήχηση των ειδικών προγραμμάτων. Αυτό συμφωνεί με την ακολουθητέα προσέγγιση του ειδικού προγράμματος ΕΚ Ικανότητες , αφού μια σημαντική πτυχή του ειδικού προγράμματος Ευρατόμ για έμμεσες δράσεις θα είναι η υποστήριξη ερευνητικών υποδομών, στο ειδικό πεδίο όμως της πυρηνικής επιστήμης και τεχνολογίας στην προκειμένη περίπτωση.

2. Προηγούμενη διαβούλευση

Κατά την εκπόνηση των σημερινών προτάσεων του προγράμματος πλαισίου, η Επιτροπή συνεκτίμησε τις απόψεις των άλλων θεσμικών οργάνων της ΕΕ και των κρατών μελών, καθώς και πολλών άλλων φορέων συμφερόντων, στο πλαίσιο μιας ευρείας διαβούλευσης, στην οποία πήραν μέρος η επιστημονική κοινότητα και η βιομηχανία. Επιπλέον, οι προτάσεις του ειδικού προγράμματος αντλούν από την εμπεριστατωμένη αξιολόγηση της απήχησης της πρότασης για το 7ο πρόγραμμα πλαίσιο[3] και από τα αποτελέσματα της πενταετούς αξιολόγησης του προγράμματος πλαισίου[4].

3. Νομικές πτυχές

Οι τωρινές προτάσεις για τα ειδικά προγράμματα καλύπτουν την ίδια περίοδο με το πρόγραμμα πλαίσιο, δηλαδή 2007-2011, το οποίο με τη σειρά του βασίζεται στο άρθρο 7 της συνθήκης Ευρατόμ. Σύμφωνα με το άρθρο αυτό δεύτερο εδάφιο, τα ερευνητικά προγράμματα συντάσσονται για χρονικό διάστημα που δεν υπερβαίνει την πενταετία. Γι’αυτό και οι σημερινές προτάσεις δεν έχουν την ίδια διάρκεια με τα ειδικά προγράμματα ΕΚ.

Εφόσον δεν προκύψουν άλλοι λόγοι, η Επιτροπή προτείνει να ανανεωθούν αυτά τα ειδικά προγράμματα για την περίοδο 2012-2013, σύμφωνα με την προβλεπόμενη νομοθετική διαδικασία.

4. Εκτέλεση του προϋπολογισμού

Στο νομοθετικό δημοσιονομικό δελτίο που προσαρτάται στην παρούσα απόφαση περιγράφονται οι δημοσιονομικές επιπτώσεις και οι ανθρώπινοι και διοικητικοί πόροι, ταυτοχρόνως δε παρατίθενται ενδεικτικά αιρθμητικά στοιχεία για την περίοδο 2012-2013.

Η Επιτροπή προτίθεται να ιδρύσει έναν εκτελεστικό οργανισμό στον οποίο θα ανατίθενται ορισμένα καθήκοντα απαραίτητα για την υλοποίηση του ειδικού προγράμματος των έμμεσων δράσεων[5].

5. Συνεκτική και ευέλικτη υλοποίηση

5.1. Προσαρμογή στις νέες ανάγκες και ευκαιρίες

Έχει ζωτική σημασία να είναι αρκετά ευέλικτη η υλοποίηση των ειδικών προγραμμάτων έτσι ώστε να παραμένουν στην πρωτοπορία των επιστημονικών και τεχνολογικών εξελίξεων του πυρηνικού τομέα γενικότερα, και να ανταποκρίνονται στις νέες ανάγκες που προκύπτουν σε βιομηχανικό, πολιτικό και κοινωνικό επίπεδο. Αναφορικά με τις έμμεσες δράσεις, αυτό θα επιτευχθεί κατά κύριο λόγο μέσω των προγραμμάτων εργασίας τα οποία θα ενημερώνονται σε ετήσια βάση με τη βοήθεια επιτροπών αντιπροσώπων των κρατών μελών οι οποίοι και θα προσδιορίζουν τα αντικείμενα των προσκλήσεων υποβολής προτάσεων που θα προκηρύσσονται. Σε περίπτωση νέων προτεραιοτήτων που θα ζητούν επείγουσα αντιμετώπιση, ως αποτέλεσμα απρόβλεπτων αναγκών, τα πράγματα θα επανεξετάζονται γρηγορότερα.

Ο πολυετής προγραμματισμός θα αντλήσει οφέλη από ευρύ φάσμα δεδομένων ώστε να εξασφαλιστεί ότι οι υποστηριζόμενες δραστηριότητες διατηρούν άμεση συνάφεια με τις υπό εξέλιξη ερευνητικές ανάγκες της βιομηχανίας και με τις πολιτικές της ΕΕ στον πυρηνικό τομέα. Η εξωτερική συμβουλευτική ομάδα για την ενέργεια, που συγκροτήθηκε στο πλαίσιο του ειδικού προγράμματος Συνεργασία , με συμμετοχή επιστημόνων από πολλούς κλάδους και με ισοζύγιο απόψεων από τον ακαδημαϊκό χώρο και τη βιομηχανία, θα εισφέρει ένα από αυτά τα δεδομένα.

Επιπλέον εξωτερικά δεδομένα ενδέχεται να προκύψουν προσεχώς από τις τεχνολογικές πλατφόρμες που προβλέπεται να δημιουργηθούν πιθανόν σε ορισμένα θεματικά πεδία των ειδικών προγραμμάτων στο εγγύς μέλλον.

Άλλα δημόσια βήματα και ομάδες, όπως το Φόρουμ Ευρωπαϊκής Στρατηγικής για τις Ερευνητικές Υποδομές (ESFRI), ενδέχεται να συμβουλεύουν εγκαίρως την Επιτροπή σχετικά με τις ευκαιρίες και προτεραιότητες που άπτονται του ερευνητικού τομέα της Ευρατόμ.

5.2. Διαθεματικά ζητήματα

Η Επιτροπή θα διασφαλίσει τη συνεκτικότητα της εφαρμογής του 7ου προγράμματος πλαισίου Ευρατόμ. Τα προγράμματα εργασίας των ειδικών προγραμμάτων θα επανεξετάζονται κατά τρόπο συντονισμένο ώστε να συνεκτιμώνται πλήρως ζητήματα που τέμνονται μεταξύ τους.

Οι επιτροπές τις οποίες απαρτίζουν αντιπρόσωποι των κρατών μελών έχουν επίσης μεγάλη ευθύνη να επικουρούν την Επιτροπή σε μια κατεύθυνση ουσιαστικής συνοχής και συντονισμού της υλοποίησης διαμέσου των ειδικών προγραμμάτων και στο εσωτερικό αυτών. Αυτό προϋποθέτει μεγάλου βαθμού συντονισμό στο εσωτερικό των κρατών μελών μεταξύ αντιπροσώπων που απαρτίζουν διάφορες επιτροπές.

Ιδιαίτερη προσοχή θα δοθεί σε δράσεις οι οποίες διατέμνουν τα ειδικά προγράμματα Ευρατόμ και ΕΚ, όπως για παράδειγμα η χρήση προηγμένων αντιδραστήρων για την παραγωγή υδρογόνου ή για την ανάπτυξη προηγμένων υλικών. Όπου αυτό είναι δυνατόν, εξαιτίας των δυσχερειών που ανακύπτουν λόγω ύπαρξης δύο προγραμμάτων πλαισίων που υπάγονται σε διαφορετικές Συνθήκες, ενδέχεται να προκηρύσσονται κοινές προσκλήσεις με βάση την εμπειρία του 6ου προγράμματος πλαισίου.

Τα ζητήματα που απαριθμούνται στη συνέχεια έχουν ιδιαίτερη σημασία, προβλέπονται δε ειδικές ρυθμίσεις για μια συντονισμένη προσέγγιση:

- Διεθνής συνεργασία: Πρόκειται για μια σημαντική πτυχή του προγράμματος Ευρατόμ, γι’αυτό και θα ακολουθηθεί μια στρατηγική προσέγγιση ως προς την προώθηση σχετικών δράσεων και την αντιμετώπιση ειδικών ζητημάτων εκεί όπου υπάρχει αμοιβαίο συμφέρον και όφελος.

- Ερευνητικές υποδομές: Χρειάζεται στενή συνεργασία με το πρόγραμμα ΕΚ Ικανότητες ώστε να εξασφαλιστεί υποστήριξη για νευραλγικής σημασίας υποδομές πυρηνικής έρευνας με εφαρμογές γενικότερης έρευνας.

- Σύνδεση με τις κοινοτικές πολιτικές: Θα υπάρξουν διευθετήσεις σε μια κατεύθυνση αποτελεσματικού συντονισμού στο εσωτερικό των υπηρεσιών της Επιτροπής, έτσι ώστε οι δραστηριότητες να ανταποκρίνονται πάντοτε προς τις ανάγκες των εξελίξεων των κοινοτικών πολιτικών. Προς τούτο, και για τις ανάγκες του πολυετούς προγραμματισμού, ενδέχεται να χρειαστεί η βοήθεια ομάδων χρηστών από διάφορες υπηρεσίες της Επιτροπής συναφείς προς τις εκάστοτε πολιτικές.

- Διάδοση και μεταφορά της γνώσης: Η ανάγκη να βελτιωθεί η πρόσληψη των αποτελεσμάτων της έρευνας αποτελεί σημαντικό χαρακτηριστικό των ειδικών προγραμμάτων, με ιδιαίτερο βάρος στη μεταφορά γνώσης μεταξύ χωρών, διαμέσου επιστημονικών κλάδων, από την ακαδημαϊκή κοινότητα στη βιομηχανία, τέλος δε μέσω της κινητικότητας ερευνητών.

- Η επιστήμη στην κοινωνία: Αυτή η δραστηριότητα στο πρόγραμμα ΕΚ Ικανότητες παρουσιάζει αναλογίες με δραστηριότητες του πυρηνικού τομέα, ενώ υπάρχουν και σαφείς δυνατότητες για αμοιβαίως επωφελή διασταύρωση μεταξύ πεδίων όπως η διακυβέρνηση και οι φορείς συμφερόντων, προκειμένου κυρίως για ζητήματα που συνδέονται με την αποδοχή αμφιλεγόμενων εγκαταστάσεων από την τοπική κοινωνία.

6. Μέθοδοι απλούστευσησ και διαχείρισησ

Κατόπιν όσων περιγράφονται στο έγγραφο εργασίας της Επιτροπής της 6ης Απριλίου 2005 και τον εκτενή διάλογο που πραγματοποιήθηκε βάσει αυτού, η υλοποίηση του 7ου προγράμματος πλαισίου θα απλοποιηθεί σε μεγάλο βαθμό. Πολλά από τα προτεινόμενα μέτρα πρόκειται να συμπεριληφθούν στους κανόνες συμμετοχής και διάδοσης, και αποσκοπούν κυρίως σε σημαντική μείωση της γραφειοκρατίας και απλούστευση των χρηματοδοτικών σχημάτων και των απαιτήσεων σχετικά με την υποβολή εκθέσεων.

Στο κομμάτι του ειδικού προγράμματος για έμμεσες δράσεις το σχετικό με τη σχάση, θα προταθούν βελτιώσεις ανάλογες εκείνων που προβλέπονται για δράσεις στο κομμάτι του προγράμματος ΕΚ το σχετικό με τη συνεργασία.

7. Περιεχόμενο των ειδικών προγραμμάτων

7.1. Πυρηνική έρευνα και κατάρτιση (έμμεσες δράσεις)

Το εν λόγω ειδικό πρόγραμμα καλύπτει τις παρακάτω δύο θεματικές προτεραιότητες:

(i) Ερευνα με αντικείμενο την ενέργεια σύντηξης: Ανάπτυξη της γνωστικής βάσης για τις ανάγκες υλοποίησης του έργου ITER ως πρωταρχικού βήματος στην κατεύθυνση της δημιουργίας πρωτοτύπων για αντιδραστήρες σταθμών παραγωγής ισχύος οι οποίοι να είναι ασφαλείς, αειφόροι, περιβαλλοντικώς αξιόπιστοι και οικονομικώς βιώσιμοι. Η θεματική αυτή προτεραιότητα περιλαμβάνει τα κάτωθι πεδία δραστηριότητας:

- υλοποίηση του ITER

- Ε&Α ως προπαρασκευαστικό στάδιο της επιχειρησιακής λειτουργίας του ITER

- τεχνολογικές δραστηριότητες ως προπαρασκευαστικό στάδιο του έργου επίδειξης DEMO

- δραστηριότητες Ε&Α σε μακροπρόθεσμο ορίζοντα

- ανθρώπινοι πόροι, εκπαίδευση και κατάρτιση

- υποδομές

- απόκριση σε απρόβλεπτες ανάγκες που παρουσιάζονται.

(ii) Σχάση και ακτινοπροστασία: να δοθεί ώθηση για την ακίνδυνη χρήση και εκμετάλλευση της σχάσης και για άλλες χρήσεις της ακτινοβολίας στη βιομηχανία και την ιατρική. Η θεματική αυτή προτεραιότητα καλύπτει τα κάτωθι πεδία δραστηριότητας:

- διαχείριση ραδιενεργών αποβλήτων

- συστήματα αντιδραστήρων

- ακτινοπροστασία

- υποστήριξη για ερευνητικές υποδομές και πρόσβαση σ’αυτές

- ανθρώπινοι πόροι και κατάρτιση, συμπεριλαμβανομένης της κινητικότητας.

Σε γενικές γραμμές, το εν λόγω ειδικό πρόγραμμα παρουσιάζει αξιοσημείωτα στοιχεία συνέχειας με προηγούμενα προγράμματα πλαίσια αν ληφθεί υπόψη η αποδεδειγμένη προστιθέμενη αξία αυτού του τύπου ευρωπαϊκής υποστήριξης. Επιπλέον, αυτό το ειδικό πρόγραμμα παρουσιάζει σημαντικές καινοτομίες, για την εφαρμογή των οποίων απαιτείται ιδιαίτερη μέριμνα:

- Ουσιαστική προσέγγιση προκειμένου για τον συντονισμό των εθνικών ερευνητικών προγραμμάτων στο πεδίο της σχάσης και της ακτινοπροστασίας.

- Από κοινού υλοποίηση του έργου ITER σε διεθνές πλαίσιο, ίδρυση μιας κοινής ευρωπαϊκής επιχείρησης ITER και περαιτέρω βελτίωση του συντονισμού των ενοποιημένων ερευνητικών δραστηριοτήτων στο πεδίο της ενέργειας σύντηξης στην Ευρώπη.

- Προβλέπεται μια πιο στοχοθετημένη π ρ οσέγγιση προκειμένου για τη διεθνή συνεργασία σε καθένα από τα θεματικά πεδία, μέσω ειδικών δράσεων συνεργασίας που θα προσδιορίζονται στα προγράμματα εργασίας, παράλληλα με την προβλεπόμενη στρατηγική προσέγγιση για διεθνή συνεργασία.

- Μια συνιστώσα η οποία θα επιτρέπει ευέλικτη απόκριση σε απρόβλεπτες ανάγκες που προκύπτουν θα υποστηριχθεί στο πλαίσιο καθενός από τα θεματικά πεδία, και η υλοποίηση θα βασιστεί στην εμπειρία της επιστημονικής υποστήριξης για την πολιτική και τα νέα και αναδυόμενα σχήματα επιστήμης και τεχνολογίας που καθιερώθηκαν στο 6ο πρόγραμμα πλαίσιο, καθώς και στο σχήμα μελλοντική και αναδυόμενη τεχνολογία στο πεδίο των τεχνολογιών της πληροφορίας και επικοινωνίας (ICT).

Στη διάρκεια του υπόψη ειδικού προγράμματος, αλλά και κατά την προβλεπόμενη παράταση μέχρι το 2013, ενδέχεται να προκύψουν ευκαιρίες δημιουργίας ουσιαστικών κοινών επιχειρήσεων, για παράδειγμα στο πεδίο της διαχείρισης ραδιενεργών αποβλήτων[6]. Σε κατάλληλο χρόνο, οι υπηρεσίες της Επιτροπής θα υποβάλουν στο Συμβούλιο προτάσεις ίδρυσης τέτοιων επιχειρήσεων.

7.2. ΚΚΕρ (άμεσες δράσεις)

Το ΚΚΕρ θα υλοποιήσει την αποστολή του συνεκτιμώντας τις εξελίξεις στο εσωτερικό των υπηρεσιών της Επιτροπής καθώς και το ευρωπαϊκό και διεθνές πλαίσιο στον πυρηνικό τομέα.

Προς τούτο, θα επιδιώκεται συστηματικά η βελτίωση των σχέσεων του ΚΚΕρ με τους ερευνητικούς οργανισμούς των κρατών μελών.

Σε συσχέτιση με την ημερήσια διάταξη της Λισαβόνας, και εφόσον ζητηθεί από την πλειονότητα των φορέων συμφερόντων του ΚΚΕρ, το τελευταίο θα καταβάλει σημαντικές προσπάθειες στη διαχείριση της κατάρτισης και της γνώσης. Το ΚΚΕρ θα συνεχίσει τις δραστηριότητες έρευνας και ανάπτυξης σε πεδία σχετικά με τη διαχείριση αποβλήτων και τις επιπτώσεις στο περιβάλλον.

Στο πεδίο της πυρηνικής ασφάλειας, οι σημαντικότερες μεταβολές αποτελούν απόκριση στις εξελίξεις της κοινοτικής πολιτικής, στις νέες ανάγκες που γίνονται γνωστές από τις υπηρεσίες της Επιτροπής και στην κοινοτική συμμετοχή σε διεθνείς πρωτοβουλίες όπως η πρωτοβουλία Generation IV.

Το ΚΚΕρ διαδραματίζει ρόλο στο πεδίο της πυρηνικής ασφάλειας εδώ και τριάντα χρόνια, το διεθνές όμως πλαίσιο έχει αλλάξει σημαντικά τα πολύ τελευταία χρόνια και η διάσταση της μη εξάπλωσης των πυρηνικών όπλων αποκτάει μεγαλύτερη σημασία. Εντούτοις, οι εξελίξεις μέσα στις υπηρεσίες της Επιτροπής βασίζονται επίσης στη διαρκή υποστήριξη εκ μέρους του ΚΚΕρ σε πιο καθιερωμένα πεδία.

8. Οικοδόμηση του ΕΧΕ της γνώσησ στην υπηρεσία της ανάπτυξης

Η επίτευξη της αναγκαίας και ταχείας προόδου προς μια οικονομία και κοινωνία της γνώσης προϋποθέτει νέα πνοή και αποτελεσματικότητα για την ευρωπαϊκή έρευνα. Ρόλο έχουν εδώ όλοι οι συντελεστές – εθνικές κυβερνήσεις, ερευνητικοί οργανισμοί, βιομηχανία.

Όλα τα ειδικά προγράμματα του 7ου προγράμματος πλαισίου (ΕΚ και Ευρατόμ) αποβλέπουν σε μεγιστοποίηση της επιρροής και απήχησης της ευρωπαϊκού επιπέδου έρευνας, με τις δαπάνες να παραμένουν στα πλαίσια του διαθέσιμου προϋπολογισμού. Κεντρικά χαρακτηριστικά τους είναι: η εστίαση στις θεματικές προτεραιότητες των αντίστοιχων ειδικών προγραμμάτων με δραστηριότητες και μέσα εφαρμογής που αποσκοπούν σε εκπλήρωση των στόχων· μια ισχυρή συνιστώσα συνέχειας· διαρκής μέριμνα για την υποστήριξη της υπάρχουσας αριστείας και δημιουργία των προϋποθέσεων για την ερευνητική αριστεία του αύριο· εκσυγχρονισμένη και απλουστευμένη διαχείριση ώστε να εξασφαλίζεται η φιλικότητα προς τον χρήστη και η αποτελεσματικότητα κόστους· τέλος, εγγενής ευελιξία έτσι ώστε το πρόγραμμα πλαίσιο να μπορεί να ανταποκρίνεται στις νέες ανάγκες και ευκαιρίες.

2005/0189 (CNS)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

περί του ειδικού προγράμματος που θα υλοποιηθεί με άμεσες δράσεις από το Κοινό Κέντρο Ερευνών ώστε να εκτελεσθεί το έβδομο πρόγραμμα πλαίσιο (2007-2011) δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ) (Κείμενο που παρουσιάζει ενδιαφέρον για τον ΕΟΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 7,

την πρόταση της Επιτροπής[7],

τη γνώμη του Ευρωπαϊκού Κοινοβουλίου[8],

τη γνώμη της Ευρωπαϊκής Οικονομικής και Κοινωνικής Επιτροπής[9],

Εκτιμώντας τα εξής:

(1) Σύμφωνα με το άρθρο 7 της συνθήκης, η απόφαση αριθ. / Ευρατόμ του Συμβουλίου για το έβδομο πρόγραμμα πλαίσιο δραστηριοτήτων πυρηνικής έρευνας και κατάρτισης της Ευρωπαϊκής Κοινότητας Ατομικής Ενέργειας (2007-2011) (καλούμενο εφεξής «πρόγραμμα-πλαίσιο») υλοποιείται μέσω ειδικών προγραμμάτων σε καθένα από τα οποία διευκρινίζονται οι λεπτομερείς κανόνες εφαρμογής του, καθορίζεται η διάρκειά του και προβλέπονται τα μέσα που κρίνονται απαραίτητα.

(2) Το Κοινό Κέντρο Ερευνών, καλούμενο εφεξής «ΚΚΕρ», πρέπει να αναπτύξει τις δραστηριότητες έρευνας και κατάρτισης μέσω των καλούμενων «άμεσων δράσεων» που υπάγονται σε ειδικό πρόγραμμα του ΚΚΕρ με το οποίο υλοποιείται το πρόγραμμα πλαίσιο της Ευρατόμ.

(3) Κατά την επιτέλεση της αποστολής του, το ΚΚΕρ πρέπει να παρέχει πελατοκεντρική επιστημονική και τεχνική υποστήριξη στη διαδικασία χάραξης πολιτικής της ΕΕ, να εξασφαλίζει την υποστήριξη της εφαρμογής και της παρακολούθησης των υφιστάμενων πολιτικών και να ανταποκρίνεται σε νέες πολιτικές απαιτήσεις. Για να αντεπεξέλθει στην αποστολή του, το ΚΚΕρ διεξάγει έρευνα υψηλής ποιότητας.

(4) Κατά την υλοποίηση του παρόντος προγράμματος πρέπει να δοθεί έμφαση στην προώθηση της κινητικότητας και της κατάρτισης των ερευνητών, καθώς και της καινοτομίας, στην Κοινότητα. Συγκεκριμένα, το ΚΚΕρ πρέπει να αναπτύξει κατάλληλες δραστηριότητες κατάρτισης στην πυρηνική ασφάλεια και προστασία.

(5) Το παρόν ειδικό πρόγραμμα πρέπει να υλοποιηθεί με ευελιξία, αποτελεσματικότητα και διαφάνεια, λαμβάνοντας υπόψη τις σχετικές ανάγκες των χρηστών του ΚΚΕρ και των κοινοτικών πολιτικών, παράλληλα δε να ανταποκρίνεται στον στόχο της προστασίας των οικονομικών συμφερόντων της Κοινότητας. Οι ερευνητικές δραστηριότητες που θα διεξαχθούν βάσει του παρόντος προγράμματος πρέπει ενδεχομένως να προσαρμόζονται στις ανάγκες αυτές και στις επιστημονικές και τεχνολογικές εξελίξεις και να αποσκοπούν στην επίτευξη επιστημονικής αριστείας.

(6) Οι κανόνες για τη συμμετοχή των επιχειρήσεων, των ερευνητικών κέντρων και των πανεπιστημίων και για τη διάδοση των ερευνητικών αποτελεσμάτων του προγράμματος πλαισίου της ΕΚ (καλούμενοι εφεξής «οι κανόνες συμμετοχής και διάδοσης») σχετικά με τις άμεσες δράσεις πρέπει να εφαρμόζονται επίσης στις δραστηριότητες Ε&Α που διεξάγονται υπό το παρόν ειδικό πρόγραμμα.

(7) Για τους σκοπούς της υλοποίησης του παρόντος προγράμματος, εκτός από τη συνεργασία που προβλέπεται στη Συμφωνία για τον Ευρωπαϊκό Οικονομικό Χώρο ή σε Συμφωνία Σύνδεσης, ενδέχεται να είναι σκόπιμη η συμμετοχή σε δραστηριότητες διεθνούς συνεργασίας με τρίτες χώρες και διεθνείς οργανισμούς, συγκεκριμένα με βάση το άρθρο 2 στοιχείο η) και τα άρθρα 101 και 102 της συνθήκης.

(8) Στο πλαίσιο των δραστηριοτήτων διεύρυνσης και ενσωμάτωσης, το ΚΚΕρ σκοπεύει να εντάξει τους οργανισμούς και τους ερευνητές των νέων κρατών μελών στις δραστηριότητές του, ιδίως όσον αφορά την υλοποίηση των επιστημονικών και τεχνολογικών σκελών του κοινοτικού κεκτημένου, καθώς και να ενισχύσει τη συνεργασία με τους οργανισμούς και τους ερευνητές των υπό ένταξη και των υποψηφίων χωρών. Προβλέπεται επίσης προοδευτικό άνοιγμα προς γειτονικές χώρες, ιδιαιτέρως σε θέματα προτεραιότητας της Ευρωπαϊκής Πολιτικής Γειτονίας.

(9) Οι ερευνητικές δραστηριότητες που διεξάγονται βάσει του παρόντος προγράμματος πρέπει να τηρούν τις θεμελιώδεις αρχές δεοντολογίας, συμπεριλαμβανομένων εκείνων που αποτυπώνονται στο Χάρτη Θεμελιωδών Δικαιωμάτων της Ευρωπαϊκής Ένωσης.

(10) Το ΚΚΕρ πρέπει να συνεχίσει να αποδίδει πρόσθετους πόρους μέσω ανταγωνιστικών δραστηριοτήτων, στις οποίες περιλαμβάνονται η συμμετοχή σε έμμεσες δράσεις του προγράμματος πλαισίου, εργασίες για λογαριασμό τρίτων και, σε μικρότερο βαθμό, η αξιοποίηση της πνευματικής ιδιοκτησίας.

(11) Πρέπει να διασφαλιστεί η ορθή οικονομική διαχείριση του προγράμματος πλαισίου και η υλοποίησή του κατά το δυνατόν με τον πλέον αποτελεσματικό και φιλικό προς τον χρήστη τρόπο, καθώς επίσης και να διευκολυνθεί η πρόσβαση σε όλους τους συμμετέχοντες, σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων, και με τον κανονισμό (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του δημοσιονομικού κανονισμού, και οποιεσδήποτε μελλοντικές τροποποιήσεις.

(12) Πρέπει επίσης να ληφθούν τα κατάλληλα μέτρα προκειμένου να αποφευχθούν παρατυπίες και απάτες και να ληφθούν τα απαραίτητα μέτρα για την ανάκτηση των απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων, σύμφωνα με τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων, τον κανονισμό (EΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του δημοσιονομικού κανονισμού και οποιεσδήποτε μελλοντικές τροποποιήσεις, τον κανονισμό (EΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων[10], τον κανονισμό (Ευρατόμ, EΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες[11] και τον κανονισμό ΕΚ αριθ. 1074/1999 του Ευρωπαϊκού Κοινοβουλίου και του Συμβουλίου σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF)[12].

(13) Η Επιτροπή πρέπει να μεριμνήσει, εν ευθέτω χρόνω, για τη διενέργεια ανεξάρτητης εκτίμησης των δραστηριοτήτων που διεξάγονται στα πεδία που καλύπτει το παρόν πρόγραμμα.

(14) Για το επιστημονικό και τεχνολογικό περιεχόμενο του παρόντος ειδικού προγράμματος ζητήθηκε η γνώμη της Επιστημονικής και Τεχνικής Επιτροπής και του Διοικητικού Συμβουλίου του ΚΚΕρ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο

Εγκρίνεται για την περίοδο από την 1η Ιανουαρίου 2007 έως τις 31 Δεκεμβρίου 2011 το ειδικό πρόγραμμα για τις άμεσες δραστηριότητες έρευνας και εκπαίδευσης που υλοποιείται από το Κοινό Κέντρο Ερευνών, καλούμενο εφεξής «το ειδικό πρόγραμμα».

Άρθρο 2

Στο ειδικό πρόγραμμα καθορίζονται οι δραστηριότητες στο πεδίο των πυρηνικών δράσεων του Κοινού Κέντρου Ερευνών, με τις οποίες υποστηρίζονται οι πάσης φύσεως ερευνητικές δραστηριότητες που διεξάγονται στο πλαίσιο διακρατικής συνεργασίας στους ακόλουθους θεματικούς τομείς:

(α) Διαχείριση πυρηνικών αποβλήτων, επιπτώσεις στο περιβάλλον και βασικές γνώσεις

(β) Πυρηνική ασφάλεια

(γ) Πυρηνική προστασία

Οι στόχοι και οι γενικές γραμμές των δραστηριοτήτων αυτών ορίζονται στο παράρτημα.

Άρθρο 3

Σύμφωνα με το άρθρο 3 του προγράμματος πλαισίου, το ποσό που θεωρείται αναγκαίο για την εκτέλεση του ειδικού προγράμματος ανέρχεται σε 539 εκατομμύρια ευρώ.

Άρθρο 4

1. Όλες οι ερευνητικές δραστηριότητες που διεξάγονται υπό το ειδικό πρόγραμμα πρέπει να συμμορφώνονται προς τις θεμελιώδεις αρχές δεοντολογίας.

2. Υπό το παρόν πρόγραμμα δεν χρηματοδοτούνται οι ακόλουθες ερευνητικές δραστηριότητες:

3. ερευνητικές δραστηριότητες που απαγορεύονται σε όλα τα κράτη μέλη,

4. ερευνητικές δραστηριότητες για να διεξαχθούν σε κράτος μέλος όπου απαγορεύεται τέτοιου είδους έρευνα.

Άρθρο 5

5. Το ειδικό πρόγραμμα υλοποιείται με άμεσες δράσεις όπως καθορίζεται στο παράρτημα ΙΙ του προγράμματος πλαισίου.

6. Στο παρόν ειδικό πρόγραμμα εφαρμόζονται οι κανόνες συμμετοχής και διάδοσης σχετικά με τις άμεσες δράσεις.

Άρθρο 6

7. Η Επιτροπή καταρτίζει πολυετές πρόγραμμα εργασίας για την υλοποίηση του ειδικού προγράμματος, όπου καθορίζονται λεπτομερέστερα οι στόχοι και οι επιστημονικές και τεχνολογικές προτεραιότητες που ορίζονται στο παράρτημα, καθώς και το χρονοδιάγραμμα υλοποίησης.

8. Στο πολυετές πρόγραμμα εργασίας συνεκτιμώνται οι συναφείς ερευνητικές δραστηριότητες που διεξάγονται στα κράτη μέλη, στις συνδεδεμένες χώρες και στους ευρωπαϊκούς και διεθνείς οργανισμούς. Το πρόγραμμα εργασίας επικαιροποιείται εάν κριθεί σκόπιμο.

Άρθρο 7

Η Επιτροπή μεριμνά για τη διενέργεια ανεξάρτητης εκτίμησης των δραστηριοτήτων που διεξάγονται στα πεδία τα οποία καλύπτει το ειδικό πρόγραμμα, όπως προβλέπεται στο άρθρο 6 του προγράμματος πλαισίου.

Άρθρο 8

Η παρούσα απόφαση απευθύνεται στα κράτη μέλη.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ – Πρόγραμμα Ευρατόμ του ΚΚΕρ

1. στοχοσ

Παροχή πελατοκεντρικής επιστημονικής και τεχνικής υποστήριξης στη διαδικασία χάραξης πολιτικής της ΕΕ, μέσω της υποστήριξης της εφαρμογής και παρακολούθησης των υφιστάμενων πολιτικών και μέσω της ικανότητας ανταπόκρισης σε νέες πολιτικές ανάγκες.

2. προσεγγιση

Αποστολή του ΚΚΕρ είναι να παρέχει πελατοκεντρική επιστημονική και τεχνική υποστήριξη, για τον σχεδιασμό, την ανάπτυξη, την υλοποίηση και την παρακολούθηση των πολιτικών της Ευρωπαϊκής Ένωσης. Στην περιγραφή της αποστολής του ΚΚΕρ επισημαίνεται επίσης η ανάγκη να εκτελεί το ΚΚΕρ ερευνητικές δραστηριότητες υψηλής ποιότητας σε στενή επαφή με τη βιομηχανία και άλλους φορείς και να αναπτύξει δίκτυα με δημόσιους και ιδιωτικούς οργανισμούς στα κράτη μέλη. Σε όλες τις δραστηριότητες του ΚΚΕρ συνυπάρχουν οι δύο αυτές διαστάσεις, σε διαφορετικό όμως βαθμό, που εκτείνεται από την παροχή άμεσης υποστήριξης στις υπηρεσίες της Επιτροπής μέχρι τη βασική έρευνα που διενεργείται με ευρύτερη ευρωπαϊκή ή διεθνή προοπτική.

Στόχος των πυρηνικών δραστηριοτήτων του ΚΚΕρ είναι να εκπληρωθούν οι υποχρεώσεις Ε&Α της συνθήκης Ευρατόμ και η παροχή υποστήριξης στην Επιτροπή και τα κράτη μέλη στα θέματα των διασφαλίσεων και της μη διάδοσης των πυρηνικών όπλων, της διαχείρισης αποβλήτων, της ασφάλειας των πυρηνικών εγκαταστάσεων και του κύκλου καυσίμου, της ραδιενέργειας στο περιβάλλον και της ακτινοπροστασίας.

Σκοπός του παρόντος ειδικού προγράμματος είναι η ανάπτυξη και η συγκέντρωση γνώσεων, η παροχή καίριων επιστημονικών / τεχνικών δεδομένων και η παροχή υποστήριξης για την ασφάλεια / προστασία και την αξιοπιστία, την αειφορία και τον έλεγχο της πυρηνικής ενέργειας, περιλαμβανομένων ζητημάτων που αφορούν τα καινοτόμα / μελλοντικά συστήματα. Με τη συμμετοχή στις έμμεσες δράσεις του προγράμματος πλαισίου θα επιδιωχθεί η μεγιστοποίηση της συμπληρωματικότητας με το θεσμικό πρόγραμμα εργασίας, όπως περιγράφεται στο κατωτέρω κεφάλαιο 3.

Μία από τις σημαντικότερες ανησυχίες στον πυρηνικό τομέα είναι σήμερα η απώλεια της γνώσης, της εμπειρογνωμοσύνης και ιδίως της τεχνολογίας και της τεχνογνωσίας χειρισμού των ραδιενεργών υλικών και των πεδίων ακτινοβολίας. Το ΚΚΕρ θα εξακολουθήσει να δραστηριοποιείται ως ευρωπαϊκό κέντρο αναφοράς για τη διάδοση των πληροφοριών, την κατάρτιση και την εκπαίδευση νέων επιστημόνων.

3. δραστηριοτητεσ

3.1. Διαχείριση ραδιενεργών αποβλήτων, αντίκτυπος στο περιβάλλον και βασικές γνώσεις

3.1.1. Χαρακτηρισμός, αποθήκευση και διάθεση αναλωμένων καυσίμων

Η διαχείριση αναλωμένων καυσίμων και πυρηνικών αποβλήτων υψηλής ραδιενέργειας περιλαμβάνει τη συσκευασία, την αποθήκευση και τη διάθεσή τους σε βαθείς γεωλογικούς σχηματισμούς. Ο κύριος στόχος είναι να αποφευχθεί για πολύ μεγάλο χρονικό διάστημα η ελευθέρωση ραδιονουκλεϊδίων στη βιόσφαιρα. Ο σχεδιασμός, η εκτίμηση και η λειτουργία του τεχνητού και φυσικού συστήματος συγκράτησης κατά τις αντίστοιχες χρονικές περιόδους είναι τα καίρια στοιχεία για την επίτευξη των στόχων αυτών και εξαρτώνται, μεταξύ άλλων, από τη συμπεριφορά του καυσίμου.

Σκοπός του ΚΚΕρ είναι να συγκεντρώσει δεδομένα σχετικά με τη μακροπρόθεσμη συμπεριφορά αναλωμένου καυσίμου και να αναπτύξει μεθόδους για την αξιόπιστη εκτίμηση των τεχνητών συστημάτων με ιδιαίτερη έμφαση στην ακεραιότητα της συσκευασίας αποβλήτων και τη συγκριτική αξιολόγηση κινδυνοκεντρικών κριτηρίων λήψης αποφάσεων.

Από εργαστηριακά πειράματα σχετικά με τη συμπεριφορά των καυσίμων σε αντιπροσωπευτικές συνθήκες θα προκύψουν δεδομένα για να εισαχθούν σε μοντέλα μακροπρόθεσμων προβλέψεων ώστε να καταστεί δυνατή η επικύρωσή τους. Το ΚΚΕρ θα συμμετέχει επίσης σε διάφορες ευρωπαϊκές προσπάθειες για λύσεις ασφαλούς διάθεσης αποβλήτων και θα υποστηρίξει δραστήρια την ανταλλαγή γνώσεων μεταξύ διαφορετικών χωρών.

3.1.2. Διαχωρισμός, μεταστοιχείωση και συσκευασία

Τις μείζονες προκλήσεις για το εν λόγω πρόγραμμα εξακολουθούν να αποτελούν η βελτιστοποίηση του διαχωρισμού καυσίμου ώστε να απομονώνονται επιλεγμένα ραδιονουκλεΐδια μακρού χρόνου ημιζωής, καθώς και η παρασκευή και ο χαρακτηρισμός ασφαλών και αξιόπιστων καυσίμων ή στόχων για τη μεταστοιχείωση των ακτινιδών.

Το ενδιαφέρον επικεντρώνεται όλο και περισσότερο στη μελέτη αυτών των εναλλακτικών στρατηγικών διαχείρισης αποβλήτων, επειδή θα μπορούσαν να μειώσουν σημαντικά τους μακροπρόθεσμους κινδύνους διάθεσης των αποβλήτων. Για τη μεταστοιχείωση λαμβάνονται υπόψη οι ταχείς και οι θερμικοί αντιδραστήρες καθώς και εγκαταστάσεις αποκλειστικώς για την καύση ακτινιδών. Οι περισσότερες προτάσεις για συστήματα μελλοντικών αντιδραστήρων περιλαμβάνουν αυτόν τον επιλεκτικό διαχωρισμό ραδιονουκλεϊδίων.

Δραστική μείωση της ποσότητας ραδιονουκλεϊδίων μακρού χρόνου ημιζωής και σημαντική μείωση του όγκου τους στις εγκαταστάσεις αποβλήτων θα έχουν ως αποτέλεσμα την ανάπτυξη αδρανών μητρών για τη συσκευασία αποβλήτων υψηλής ακτινοβολίας, που θα αποτελέσει καίρια βελτίωση για τη διαχείριση των πυρηνικών αποβλήτων.

Το ΚΚΕρ θα αναλάβει τη λειτουργία νέων εγκαταστάσεων για προηγμένες διεργασίες διαχωρισμού και για την παραγωγή καυσίμων και στόχων σε αυτόν τον τομέα (Εργαστήριο Ελασσόνων Ακτινιδών). Θα εκτελεί επίσης δοκιμές ακτινοβόλησης σε στόχους και καύσιμα, καθώς και πειράματα για να εξαχθούν βασικά πυρηνικά δεδομένα σχετικά με τη μεταστοιχείωση. Τέλος, η χημική ανθεκτικότητα των μητρών για τη συσκευασία των ακτινιδών θα καθοριστεί με μελέτες διάβρωσης και απόπλυσης.

3.1.3. Βασική έρευνα ακτινιδών

Οι δραστηριότητες βασικής έρευνας αποσκοπούν στην παροχή βασικών γνώσεων για την υποστήριξη της κατανόησης των φυσικών διεργασιών στα πυρηνικά καύσιμα (από την παραγωγή ενέργειας μέχρι τη διαχείριση των αποβλήτων) και συνδέονται στενά με δραστηριότητες κατάρτισης και εκπαίδευσης. Οι δράσεις βασικής έρευνας θα επικεντρωθούν στις θερμο-φυσικές ιδιότητες των υλικών, στις ιδιότητες της επιφανείας των συστημάτων που φέρουν ακτινίδες και στις θεμελιώδεις φυσικές και χημικές ιδιότητες.

Οι εγκαταστάσεις του ΚΚΕρ, λόγου χάρη το Εργαστήριο Χρηστών Ακτινιδών, θα συνεχίσουν να φιλοξενούν επιστήμονες, ιδίως από ευρωπαϊκά πανεπιστήμια.

3.1.4. Πυρηνικά δεδομένα

Τα προτεινόμενα σχέδια για καυστήρες αποκλειστικώς ακτινιδών και οι προηγμένες θεωρίες για την παραγωγή πυρηνικής ενέργειας δημιουργούν νέες απαιτήσεις για σημαντικώς υψηλότερης ακρίβειας πυρηνικά δεδομένα.

Το ΚΚΕρ θα διενεργήσει μετρήσεις των πυρηνικών δεδομένων για τη διαχείριση πυρηνικών καυσίμων. Νέες τεχνολογικές εξελίξεις επέφεραν σημαντικές βελτιώσεις των ικανοτήτων μέτρησης. Σημαντική προσπάθεια του ΚΚΕρ επικεντρώνεται επίσης στην ανάπτυξη βασικής πυρηνικής θεωρίας για να επινοηθούν μοντέλα αντιδράσεων που είναι ανέφικτες πειραματικώς.

Η μετρολογία ραδιονουκλεϊδίων συμπληρώνει τις εργασίες αυτές με μετρήσεις για τη συγκέντρωση βελτιωμένων δεδομένων πυρηνικής διάσπασης των σχάσιμων υλικών και των προϊόντων σχάσης. Ακριβή πειραματικά δεδομένα είναι επίσης αναγκαία για την επικύρωση θεωριών και μοντέλων που συνιστούν τη βάση κανονισμών για την ακτινοπροστασία.

3.1.5. Iατρικές εφαρμογές της πυρηνικής έρευνας

Πολλές εφαρμογές στην ιατρική έχουν προέλθει από τις πυρηνικές εγκαταστάσεις και την εμπειρογνωμοσύνη του ΚΚΕρ. Είναι προϊόντα της έρευνας για παραγωγή νέων ισοτόπων, της ανάπτυξης υλικών αναφοράς για κλινικές μελέτες και της υποστήριξης νέων μεθόδων καρκινοθεραπείας. Το ΚΚΕρ σκοπεύει να καταστήσει διαθέσιμες τις νέες αυτές εφαρμογές στα νοσοκομεία και τη φαρμακοβιομηχανία.

3.1.6. Μέτρηση της ραδιενέργειας του περιβάλλοντος

Το ΚΚΕρ αξιοποιεί την εμπειρογνωμοσύνη που διαθέτει στην ιχνοανάλυση για τον έλεγχο των ραδιενεργών απορρίψεων και εκπομπών από πυρηνικές εγκαταστάσεις. Οι εργασίες αυτές περιλαμβάνουν επίσης μελέτες θεμάτων ειδογένεσης, προτύπων μετανάστευσης στη βιόσφαιρα και ραδιοτοξικολογίας των ακτινιδών. Ενόψει των νέων οριακών τιμών για τα ραδιονουκλεΐδια στα συστατικά των τροφίμων, το ΚΚΕρ θα αναπτύξει αναλυτικές τεχνικές και θα παραγάγει τα αντίστοιχα υλικά αναφοράς. Θα διοργανωθούν διεργαστηριακές συγκρίσεις με τα εργαστήρια παρακολούθησης στα κράτη μέλη για να εκτιμηθεί η συγκρισιμότητα των δηλούμενων δεδομένων παρακολούθησης και να υποστηριχθεί η εναρμόνιση των συστημάτων μέτρησης της ραδιενέργειας.

3.1.7. Διαχείριση γνώσης, κατάρτιση και εκπαίδευση

Βαρύνουσας σημασίας για τις νέες γενεές πυρηνικών επιστημόνων και μηχανικών είναι η διατήρηση και εμβάθυνση των γνώσεων από την πυρηνική έρευνα που προέκυψαν με πειράματα, αποτελέσματα, ερμηνείες, καθώς και των δεξιοτήτων που αποκτήθηκαν στο παρελθόν. Αυτό ισχύει ιδίως για τα πεδία όπου πείρα τριών δεκαετιών στην ανάλυση των επιδόσεων και της ασφάλειας των αντιδραστήρων επικεντρώθηκε σε πολύπλοκα αναλυτικά εργαλεία, όπως μοντέλα και κώδικες ηλεκτρονικών υπολογιστών. Το ΚΚΕρ θα συμβάλει ώστε να καταστούν οι γνώσεις αυτές εύκολα διαθέσιμες, κατάλληλα οργανωμένες και καλά τεκμηριωμένες και θα υποστηρίξει δραστηριότητες τριτοβάθμιας εκπαίδευσης στην Ευρώπη. Επιπλέον, το ΚΚΕρ θα συμβάλει στην ανάπτυξη καλύτερης επικοινωνίας επί θεμάτων πυρηνικής ενέργειας, ιδίως στο θέμα των σχέσεων για την αποδοχή από το ευρύ κοινό και, γενικότερα, στρατηγικών για ευρύτερη ευαισθητοποίηση επί ενεργειακών θεμάτων.

3.2. Πυρηνική ασφάλεια

3.2.1. Ασφάλεια πυρηνικών αντιδραστήρων

Για να διατηρηθεί και να βελτιωθεί το επίπεδο ασφάλειας των δυτικού και ρωσικού τύπου πυρηνικών σταθμών ηλεκτροπαραγωγής πρέπει να διευρυνθούν και να επικυρωθούν προηγμένες και τελειοποιημένες μέθοδοι εκτίμησης της ασφάλειας και τα αντίστοιχα αναλυτικά εργαλεία. Θα διενεργηθούν στοχοθετημένες πειραματικές διερευνήσεις ώστε να καταστεί δυνατή η επικύρωση και ο έλεγχος των εργαλείων εκτίμησης της ασφάλειας και για να βελτιωθεί η κατανόηση των φυσικών φαινομένων και διεργασιών που αποτελούν τη βάση τους. Το ΚΚΕρ συμμετέχει πλήρως στις διεθνείς προσπάθειες για βελτιωμένη ασφάλεια των πυρηνικών αντιδραστήρων.

3.2.2. Ασφάλεια πυρηνικών καυσίμων σε ηλεκτροπαραγωγούς αντιδραστήρες που λειτουργούν στην ΕΕ

Η ασφάλεια των καυσίμων επικεντρώνεται στην πρόληψη και το μετριασμό των επιπτώσεων υποθετικών ατυχημάτων. Οι δύο κύριες πτυχές αυτής της έρευνας είναι: μηχανική ακεραιότητα συστοιχιών ράβδων καυσίμου κατά τη διάρκεια ζωής του αντιδραστήρα· συμπεριφορά του καυσίμου σε μεταβατικές συνθήκες καθώς και σε συνθήκες σοβαρότατου ατυχήματος στον αντιδραστήρα, μέχρι και την τήξη του πυρήνα του.

Εν προκειμένω, το ΚΚΕρ συμμετέχει στην υπό εξέλιξη στρατηγική ανάπτυξης καυσίμων που αποσκοπεί στη βελτίωση της ασφάλειας και τη μείωση των, μη στρατιωτικής και στρατιωτικής χρήσης, αποθεμάτων πλουτωνίου. Το ΚΚΕρ θα χρησιμοποιήσει τον αντιδραστήρα υψηλής ροής για δοκιμές της συμπεριφοράς και των ιδιοτήτων πυρηνικών καυσίμων. Θα διενεργηθούν επίσης μετρήσεις ιδιοτήτων που επηρεάζουν τις επιδόσεις.

3.2.3. Ασφαλής λειτουργία προηγμένων συστημάτων πυρηνικής ενέργειας

Οι νέες στρατηγικές για τους αντιδραστήρες θεωρούνται παγκοσμίως ως ανοικτό θέμα έρευνας, όπως π.χ. το σενάριο χάρτη πορείας για τους αντιδραστήρες τέταρτης γενεάς, με γνώμονα σφαιρική αξιολόγηση όπου συμπεριλαμβάνεται ο προβληματισμός του ευρύτερου κοινού, λόγου χάρη βελτίωση της ασφάλειας, η μείωση των αποβλήτων και η δραστικότερη αναχαίτιση της διάδοσης των πυρηνικών όπλων.

Είναι βαρύνουσας σημασίας η συμμετοχή του ΚΚΕρ, απευθείας και ως συντονιστής της ευρωπαϊκής συμβολής, σε αυτήν την παγκόσμια πρωτοβουλία όπου εμπλέκονται οι κυριότεροι ερευνητικοί οργανισμοί. Εν προκειμένω περιλαμβάνονται κυρίως θέματα ασφάλειας και διασφαλίσεων καινοτόμων κύκλων ζωής πυρηνικών καυσίμων, συγκεκριμένα ο χαρακτηρισμός, οι δοκιμές και η ανάλυση των νέων αυτών καυσίμων. Θα αντιμετωπιστούν τα θέματα: ανάπτυξη στόχων ασφάλειας και ποιότητας, απαιτήσεις ασφάλειας και προηγμένες μέθοδοι αξιολόγησης των αντιδραστήρων. Οι πληροφορίες αυτές θα διαβιβάζονται συστηματικώς στις ενδιαφερόμενες αρχές των κρατών μελών και στις υπηρεσίες της Επιτροπής, συγκεκριμένα με τακτικές συνεδριάσεις συντονισμού.

3.3. Πυρηνική ασφάλεια

3.3.1. Πυρηνικές διασφαλίσεις

Οι δραστηριότητες του ΚΚΕρ στον τομέα αυτό συνίστανται στην παροχή τεχνικής υποστήριξης στις υπηρεσίες της Επιτροπής, με βάση τη συνθήκη Ευρατόμ, και στον ΔΟΑΕ, με βάση τη συνθήκη κατά της διάδοσης των πυρηνικών όπλων. Οι στόχοι θα είναι ο πληρέστερος αυτοματισμός και βελτιωμένα εργαλεία για την ανάλυση των πληροφοριών, ώστε να περιοριστεί ο φόρτος εργασίας των επιθεωρητών και η επιβάρυνση του κλάδου της πυρηνικής ενέργειας.

Παρά την άνω των 30 ετών πείρα του ΚΚΕρ στην υποστήριξη της συνθήκης Ευρατόμ και της συνθήκης περί μη διάδοσης των πυρηνικών όπλων, εξακολουθούν να απαιτούνται τεχνικές καινοτομίες και βελτιώσεις για την εφαρμογή της εξελισσόμενης πολιτικής διασφαλίσεων. Η δραστηριότητα του ΚΚΕρ, ενώ θα εξελίσσεται για να εκπληρώνει τους σκοπούς αυτούς, θα συνεχίσει να περιλαμβάνει τις τεχνολογίες επαλήθευσης και ανίχνευσης καθώς και συγκράτησης και επιτήρησης, τις μεθόδους μέτρησης των πυρηνικών υλικών, την παραγωγή πυρηνικών υλικών αναφοράς και την προσφορά υπηρεσιών κατάρτισης, ιδίως των επιθεωρητών του ΔΟΑΕ και της Επιτροπής.

3.3.2. Πρόσθετο Πρωτόκολλο

Σκοπός του Πρόσθετου Πρωτοκόλλου είναι να σταματήσει τις αδήλωτες πυρηνικές δραστηριότητες. Για την εφαρμογή του απαιτείται σειρά τεχνικών που διαφέρουν από τις τεχνικές λογιστικής παρακολούθησης των πυρηνικών υλικών. Στο Πρόσθετο Πρωτόκολλο απαιτείται συνολική περιγραφή των πυρηνικών δραστηριοτήτων κάθε χώρας, και προβλέπονται εκτενέστερες δηλώσεις πυρηνικών εγκαταστάσεων και ευρύτερο φάσμα απαιτήσεων επιθεώρησης. Στις τελευταίες είναι δυνατόν να συγκαταλέγονται η παρακολούθηση των επιπτώσεων στην περιοχή εκτός του χώρου πυρηνικής εγκατάστασης, η παρακολούθηση πυρηνικών δραστηριοτήτων που αναπτύσσονται εκτός των πυρηνικών εγκαταστάσεων και αναλύσεις σωματιδίων στο περιβάλλον, ως εργαλεία για την ανίχνευση αδήλωτων πυρηνικών δραστηριοτήτων.

Επιδίωξη του ΚΚΕρ είναι η σε πραγματικό χρόνο παρακολούθηση της μεταφοράς πυρηνικών υλικών και ολοκληρωμένη ανάλυση πληροφοριών. Συγκεκριμένα, οι εργασίες του ΚΚΕρ θα αφορούν την ανάπτυξη και επικύρωση εργαλείων ανάλυσης πληροφοριών και μεθόδων βασιζόμενων στην ανάλυση συστημάτων.

3.3.3. Συλλογή ελεύθερα προσβάσιμων πληροφοριών σχετικά με τη μη διάδοση των πυρηνικών όπλων

Με σκοπό την υποστήριξη των υπηρεσιών της Επιτροπής και τη συνεργασία με τον ΔΟΑΕ και τις αρχές των κρατών μελών, το ΚΚΕρ θα συνεχίσει να συλλέγει συστηματικώς και να αναλύει πληροφορίες από πληθώρα πηγών (Διαδίκτυο, εξειδικευμένη βιβλιογραφία, βάσεις δεδομένων) επί θεμάτων μη διάδοσης των πυρηνικών όπλων (και πιθανώς να επεκταθεί σε άλλα όπλα μαζικής καταστροφής και τα φέροντα συστήματά τους). Οι πληροφορίες αυτές θα χρησιμοποιηθούν για την εκπόνηση εμπεριστατωμένων εκθέσεων ανά χώρα σχετικά με την εξέλιξη των πυρηνικών δραστηριοτήτων και τη στενή παρακολούθηση των απευθείας εισαγωγών ή/και εξαγωγών εξοπλισμού και τεχνολογίας αμιγώς πυρηνικής/διπλής χρήσης σε επιλεγμένες χώρες. Οι πληροφορίες που θα προέρχονται από αυτές τις πηγές ελεύθερης πρόσβασης θα τεκμηριώνονται με δορυφορικές εικόνες. Για να στηρίξει το έργο αυτό το ΚΚΕρ θα αναπτύξει περαιτέρω την πολυγλωσσική αναζήτηση στον παγκόσμιο ιστό, τεχνολογίες διαχείρισης γνώσης και εξόρυξης δεδομένων.

3.3.4. Καταπολέμηση του λαθρεμπορίου πυρηνικών υλικών, συμπεριλαμβανομένης της πυρηνικής εγκληματολογικής ανάλυσης

Η ανίχνευση και ταυτοποίηση παράνομα μεταφερόμενου ή αποθηκευμένου πυρηνικού υλικού συνιστά κύριο μέτωπο άμυνας κατά του λαθρεμπορίου του. Η πυρηνική εγκληματολογία παρέχει ενδείξεις σχετικά με την προέλευση του κατασχεθέντος υλικού. Σημαντικό ζήτημα παραμένει η κατάστρωση κατάλληλων σχεδίων αντιμετώπισης για τον χειρισμό των περιπτώσεων ανίχνευσης τέτοιου υλικού. Στο πεδίο της πυρηνικής εγκληματολογίας και του λαθρεμπορίου, το ΚΚΕρ θα συνεχίσει τη συνεργασία του με τις εθνικές αρχές και τους διεθνείς οργανισμούς (ITWG, ΔΟΑΕ, κλπ.)

Πτυχές δεοντολογίας

Κατά την υλοποίηση του ειδικού προγράμματος και των ερευνητικών δραστηριοτήτων που απορρέουν από αυτό πρέπει να τηρούνται οι θεμελιώδεις αρχές δεοντολογίας. Στις αρχές αυτές συγκαταλέγονται οι αρχές που αποτυπώνονται στον Χάρτη Θεμελιωδών Δικαιωμάτων της Ευρωπαϊκής Ένωσης, συμπεριλαμβανομένων των εξής: προστασία της ανθρώπινης αξιοπρέπειας και της ανθρώπινης ζωής, προστασία των δεδομένων προσωπικού χαρακτήρα και της ιδιωτικής ζωής καθώς και προστασία των ζώων και του περιβάλλοντος, σύμφωνα με το κοινοτικό δίκαιο και τις τελευταίες εκδόσεις των συναφώς διεθνών συμβάσεις και κωδικών δεοντολογίας, όπως η Διακήρυξη του Ελσίνκι, η Σύμβαση του Συμβουλίου της Ευρώπης για τα Ανθρώπινα Δικαιώματα και τη Βιοϊατρική που υπεγράφη στο Οβιέδο στις 4 Απριλίου 1997 και τα Πρόσθετα Πρωτόκολλά της, η Σύμβαση των ΗΕ για τα Δικαιώματα του Παιδιού, η Οικουμενική Διακήρυξη της UNESCO για το Ανθρώπινο Γονιδίωμα και τα Ανθρώπινα Δικαιώματα, η Σύμβαση για την Απαγόρευση Βιολογικών και Τοξινικών Όπλων (BTWC), η Διεθνής Συνθήκη σχετικά με τους Φυτογενετικούς Πόρους για τη Διατροφή και τη Γεωργία, και τα σχετικά ψηφίσματα της Παγκόσμιας Οργάνωσης Υγείας (ΠΟΥ).

Θα λαμβάνονται επίσης υπόψη οι γνώμες της Ευρωπαϊκής Ομάδας Συμβούλων για τη Δεοντολογία της Βιοτεχνολογίας (1991-1997) και οι γνώμες της Ευρωπαϊκής Ομάδας για τη Δεοντολογία στις Επιστήμες και Νέες Τεχνολογίες (από το 1998 και μετά).

Λαμβάνοντας υπόψη την αρχή της επικουρικότητας και την ποικιλομορφία των προσεγγίσεων στην Ευρώπη, οι συμμετέχοντες σε ερευνητικά σχέδια πρέπει να συμμορφώνονται με τις ισχύουσες νομοθετικές, κανονιστικές και δεοντολογικές διατάξεις των χωρών στις οποίες θα διεξάγονται οι ερευνητικές εργασίες. Σε κάθε περίπτωση, εφαρμόζονται οι εθνικές διατάξεις και η κοινοτική χρηματοδότηση δεν θα καλύψει τη διεξαγωγή σε κράτος μέλος ή άλλη χώρα ερευνητικών εργασιών που είναι απαγορευμένες στο συγκεκριμένο κράτος μέλος ή χώρα.

Όπου χρειάζεται, οι συμμετέχοντες σε ερευνητικά έργα πρέπει να επιδιώκουν την έγκριση της σχετικής εθνικής ή τοπικής επιτροπής δεοντολογίας προτού ξεκινήσουν δραστηριότητες ΕΤΑ. Εξάλλου, η Επιτροπή θα διενεργεί συστηματικώς δεοντολογική εξέταση των προτάσεων που αφορούν δεοντολογικώς ευαίσθητα ζητήματα ή όταν ζητήματα δεοντολογίας δεν έχουν ληφθεί επαρκώς υπόψη. Σε ορισμένες περιπτώσεις είναι δυνατόν να διενεργείται δεοντολογική επανεξέταση κατά την υλοποίηση έργου.

Σύμφωνα με το Πρωτόκολλο για την προστασία και την καλή διαβίωση (ορθή μεταχείριση) των ζώων που προσαρτάται στη Συνθήκη απαιτείται να λαμβάνονται πλήρως υπόψη οι ανάγκες για την ορθή μεταχείριση των ζώων κατά τη διαμόρφωση και την υλοποίηση των πολιτικών της Κοινότητας, μεταξύ άλλων, στον τομέα της έρευνας. Σύμφωνα με την οδηγία 86/609/ΕΟΚ του Συμβουλίου, σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς, απαιτείται όλα τα πειράματα να σχεδιάζονται κατά τρόπο ώστε: τα πειραματόζωα να μην υποφέρουν ούτε να πονούν και να ταλαιπωρούνται άσκοπα· να απαιτείται ο ελάχιστος δυνατός αριθμός ζώων· να χρησιμοποιούνται ζώα με τον κατώτατο βαθμό νευροφυσιολογικής ευαισθησίας· να προκαλούν τον λιγότερο πόνο, ταλαιπωρία, αγωνία ή μόνιμη βλάβη. Το ενδεχόμενο τροποποίησης της γενετικής κληρονομιάς ζώων ή κλωνοποίησης ζώων εξετάζεται μόνον εφόσον η υπαγορεύεται από δεοντολογικώς βάσιμους λόγους και πραγματοποιείται υπό όρους που εξασφαλίζουν την ορθή μεταχείριση των ζώων και την τήρηση των αρχών της βιοποικιλότητας.

Κατά την υλοποίηση του παρόντος προγράμματος, η Επιτροπή θα παρακολουθεί τακτικά τα επιστημονικά επιτεύγματα και τις εθνικές και διεθνείς διατάξεις ώστε να λαμβάνονται υπόψη οποιεσδήποτε εξελίξεις.

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

1. ΟΝΟΜΑΣΙΑ ΤΗΣ ΠΡΟΤΑΣΗΣ: ΕΙΔΙΚΟ ΠΡΟΓΡΑΜΜΑ ΠΟΥ ΘΑ ΥΛΟΠΟΙΗΘΕΙ ΜΕ ΑΜΕΣΕΣ ΔΡΑΣΕΙΣ ΑΠΌ ΤΟ ΚΟΙΝΟ ΚΕΝΤΡΟ ΕΡΕΥΝΩΝ ΩΣΤΕ ΝΑ ΕΚΤΕΛΕΣΘΕΙ ΤΟ ΕΒΔΟΜΟ ΠΡΟΓΡΑΜΜΑ ΠΛΑΙΣΙΟ (2007-2011) ΔΡΑΣΤΗΡΙΟΤΗΤΩΝ ΠΥΡΗΝΙΚΗΣ ΕΡΕΥΝΑΣ ΚΑΙ ΕΚΠΑΙΔΕΥΣΗΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ (ΕΥΡΑΤΟΜ).

2. ΠΛΑΙΣΙΟ ΔΒΔ / ΠΒΔ (διαχείριση βάσει δραστηριοτήτων/προϋπολογισμός βάσει δραστηριοτήτων)

Τομέας (-είς) δραστηριότητας και σχετική (-ές) δραστηριότητα (-ες):

Άμεση έρευνα

3. ΓΡΑΜΜΕΣ ΠΡΟΫΠΟΛΟΓΙΣΜΟΥ

3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B..A) περιλαμβανομένων των ονομασιών τους:

10 01 05 Δαπάνες στήριξης των ενεργειών του τομέα πολιτικής «Άμεση έρευνα» 10 03 Επιχειρησιακές πιστώσεις για άμεσα χρηματοδοτούμενη έρευνα

(οριστική ονοματολογία προϋπολογισμού για το έβδομο πρόγραμμα πλαίσιο θα υπάρξει σε εύθετο χρόνο).

3.2. Διάρκεια της δράσης και της δημοσιονομικής επίπτωσης:

2007-2011 με την επιφύλαξη της έγκρισης νέου πλαισίου δημοσιονομικών προοπτικών.

3.3. Δημοσιονομικά χαρακτηριστικά ( να προστεθούν γραμμές εάν είναι αναγκαίο ) :

Γραμμή προϋπολογισμού | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |

10 01 05 | ΜΥΔ | ΜΔΠ[13] | ΝΑΙ | ΟΧΙ | ΝΑΙ | Αριθ. [1α] |

10 03 | ΜΥΔ | ΔΠ | ΝΑΙ | ΟΧΙ | ΝΑΙ | Αριθ. [1α] |

4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ) [14]

εκατ.ευρώ (τρία δεκαδικά ψηφία)

Είδος δαπάνης | Τμήμα αριθ. | 2007 | 2008 | 2009 | 2010 | 2011 | Σύνολο |

Επιχειρησιακές δαπάνες [15] |

Πιστώσεις ανάληψης υποχρεώσεων (ΠΑΥ) | 8.1 | α | 280,916 | 358,377 | 477,708 | 493,220 | 527,103 | 2.137,324 |

Πιστώσεις πληρωμών (ΠΠ) | β | 112,366 | 227,626 | 354,780 | 440,367 | 1.002,185[16] | 2.137,324 |

Διοικητικές δαπάνες περιλαμβανόμενες στο ποσό αναφοράς [17] |

Τεχνική και διοικητική βοήθεια (ΜΔΠ) | 8.2.4 | γ | 177,503 | 190,795 | 197,945 | 203,300 | 184,645 | 954,188 |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων | α+γ | 458,419 | 549,172 | 675,653 | 696,520 | 711,748 | 3.091,512 |

Πιστώσεις πληρωμών | β+γ | 289,869 | 418,421 | 552,725 | 643,667 | 1.186,830[18] | 3.091,512 |

Διοικητικές δαπάνες μη περιλαμβανόμενες στο ποσό αναφοράς[19] |

Ανθρώπινοι πόροι και συναφείς δαπάνες (ΜΔΠ) | 8.2.5 δ | 4,986 | 5,085 | 5,187 | 5,291 | 5,397 | 25,946 |

Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6 ε | 0,148 | 0,151 | 0,154 | 0,157 | 0,160 | 0,770 |

Συνολικές ενδεικτικές δαπάνες της δράσης

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 463,553 | 554,408 | 680,994 | 701,968 | 717,305 | 3.118,228 |

ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 295,003 | 423,657 | 558,066 | 649,115 | 1.192,387[20] | 3.118,228 |

Λεπτομέρειες σχετικά με τη συγχρηματοδότηση

Εάν η πρόταση προβλέπει συγχρηματοδότηση από τα κράτη μέλη ή από άλλους οργανισμούς (διευκρινίστε ποιους), ο κατωτέρω πίνακας πρέπει να περιλαμβάνει εκτίμηση του επιπέδου της συγχρηματοδότησης (μπορούν να προστεθούν γραμμές εάν προβλέπεται ότι περισσότεροι οργανισμοί θα συμμετάσχουν στη συγχρηματοδότηση):

εκατ.ευρώ (τρία δεκαδικά ψηφία)

Συγχρηματοδοτών οργανισμός | Έτος n | n + 1 | n + 2 | n + 3 | n + 4 | n + 5 και επό-μενα | Σύνολο |

…………………… | στ |

ΣΥΝΟΛΟ ΠΑΥ περιλαμβανομένης της συγχρηματοδότησης | α+γ+δ+ε+στ |

4.1.2. Συμβατότητα με το δημοσιονομικό προγραμματισμό

( Η πρόταση είναι συμβατή με τον ισχύοντα δημοσιονομικό προγραμματισμό (ανακοίνωση της Επιτροπής (Φεβρουάριος 2004) για τις δημοσιονομικές προοπτικές 2007-2013, COM (2004) 101).

( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.

( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[21] (σχετικά με το μέσο ευελιξίας ή με την αναθεώρηση των δημοσιονομικών προοπτικών).

4.1.3. Δημοσιονομική επίπτωση στα έσοδα

( Η πρόταση δεν έχει δημοσιονομική επίπτωση στα έσοδα

( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:

Ορισμένα συνδεδεμένα κράτη ενδέχεται να συμβάλουν στη συμπληρωματική χρηματοδότηση του προγράμματος πλαισίου μέσω συμφωνιών σύνδεσης.

εκατ.ευρώ (ένα δεκαδικό ψηφίο )

Πριν τη δράση [Έτος n-1] | Κατάσταση μετά τη δράση |

Σύνολο ανθρώπινων πόρων[22] | 1.944 | 1.944 | 1.944 | 1.944 | 1.944 |

Ο αριθμός αυτός δεν περιλαμβάνει το βραχυπρόθεσμα απασχολούμενο προσωπικό, αλλά καλύπτει τους μόνιμους υπαλλήλους που προβλέπονται στην κατάσταση προσωπικού του ΚΚΕρ.

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1. Ανάγκη υλοποίησης βραχυπρόθεσμα ή μακροπρόθεσμα

Στόχος των πυρηνικών δραστηριοτήτων του ΚΚΕρ είναι να εκπληρωθούν οι υποχρεώσεις Ε&Α της συνθήκης Ευρατόμ και η παροχή πελατοκεντρικής επιστημονικής και τεχνικής υποστήριξης για την πολιτική της ΕΕ στον τομέα της πυρηνικής ενέργειας, να εξασφαλίζει της υποστήριξη της εφαρμογής και της παρακολούθησης των υφιστάμενων πολιτικών και, παράλληλα, να ανταποκρίνεται ευέλικτα σε νέες πολιτικές απαιτήσεις..

5.2. Προστιθέμενη αξία της κοινοτικής συμμετοχής, συνέπεια της πρότασης με άλλα δημοσιονομικά μέσα και δυνατή συνέργεια

Στόχος των πυρηνικών δραστηριοτήτων του ΚΚΕρ είναι να εκπληρωθούν οι υποχρεώσεις Ε&Α της συνθήκης Ευρατόμ και η παροχή υποστήριξης στην Επιτροπή και τα κράτη μέλη στα θέματα των διασφαλίσεων και της μη διάδοσης των πυρηνικών όπλων, της διαχείρισης αποβλήτων, της ασφάλειας των πυρηνικών εγκαταστάσεων και του κύκλου καυσίμου, της ραδιενέργειας στο περιβάλλον και της ακτινοπροστασίας.

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)

Οι εργασίες θα εστιαστούν στις ακόλουθες δραστηριότητες, όπως προβλέπεται στο παράρτημα.

1. Διαχείριση πυρηνικών αποβλήτων, επιπτώσεις στο περιβάλλον και βασικές γνώσεις

2. Πυρηνική ασφάλεια

3. Πυρηνική προστασία

5.4. Μέθοδος υλοποίησης (ενδεικτική)

Αναφέρατε κατωτέρω τη μέθοδο ή τις μεθόδους που επιλέχθηκε(-αν) για την υλοποίηση της δράσης.

( Κεντρική διαχείριση

( άμεσα από την Επιτροπή

ٱ έμμεσα με ανάθεση σε:

ٱ εκτελεστικούς οργανισμούς

ٱ οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού

ٱ εθνικούς δημόσιους οργανισμούς / οργανισμούς με αποστολή δημόσιας υπηρεσίας

ٱ Επιμερισμένη ή αποκεντρωμένη διαχείριση

ٱ με τα κράτη μέλη

ٱ με τρίτες χώρες

ٱ Από κοινού διαχείριση με διεθνείς οργανισμούς (διευκρινίστε)

Παρατηρήσεις:

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1. Γενικά

Το ΚΚΕρ υποστηρίζει τους ετήσιους και πολυετείς (δηλ. Πρόγραμμα Πλαίσιο Έρευνας) κύκλους προγραμματισμού, εκτέλεσης, παρακολούθησης και αξιολόγησης μέσω καθορισμένου συνόλου βασικών δεικτών επίδοσης και συγκεκριμένων δραστηριοτήτων αξιολόγησης.

Το ΚΚΕρ παρέχει επιστημονική και τεχνολογική υποστήριξη σε χρήστες (κυρίως στην Επιτροπή) μέσω προγράμματος εργασίας με περίπου εκατό δράσεις. Οι μέθοδοι, οι δείκτες και τα κριτήρια εφαρμόζονται σε όλες τις δράσεις και σε όλες τις γραμμές του εσωτερικού προϋπολογισμού του ΚΚΕρ. Κατά συνέπεια, κάθε αξιολόγηση κατά κανόνα καλύπτει μεγάλο πλήθος, εάν όχι το σύνολο, των γραμμών του προϋπολογισμού του προγράμματος εργασίας του ΚΚΕρ.

6.2. Σύστημα παρακολούθησης

Σε ετήσια βάση, σύμφωνα με την απόφαση της Επιτροπής[23] σχετικά με την αναδιοργάνωση του Κοινού Κέντρου Ερευνών, και σύμφωνα με τις υποχρεώσεις που απορρέουν από τα ειδικά προγράμματα (πυρηνικό και μη πυρηνικό σκέλος), το Διοικητικό Συμβούλιο του ΚΚΕρ διενεργεί ετήσια παρακολούθηση της υλοποίησης του προγράμματος εργασίας του ΚΚΕρ και διατυπώνει παρατηρήσεις στην ετήσια έκθεση του ΚΚΕρ. Εξασφαλίζεται κατάλληλη σύνδεση με την ετήσια παρακολούθηση των έμμεσων δράσεων.

6.3. Αξιολόγηση

Το ΚΚΕρ αξιολογεί ετησίως το αποτέλεσμα και τον αντίκτυπο των δράσεών του, χρησιμοποιώντας μέθοδο εκ των υστέρων εξέτασης από ομότιμους κριτές. Τα αποτελέσματα αυτής της αξιολόγησης ενσωματώνονται απευθείας στην κατάρτιση του προγράμματος εργασίας του επομένου έτους. Οι δείκτες και τα κριτήρια που χρησιμοποιούνται σε αυτήν την περιοδική επανεξέταση των δράσεων σχετίζονται άμεσα με τα αποτελέσματα των δράσεων και τους εσωτερικούς βασικούς δείκτες επίδοσης του ΚΚΕρ.

Μέχρι τώρα το ΚΚΕρ έχει διεξαγάγει ανά διετία αποτιμήσεις της ικανοποίησης των χρηστών. Με το νέο πρόγραμμα πλαίσιο προτίθεται να εφαρμόσει σταδιακά σύστημα συνεχούς συγκέντρωσης των αντιδράσεων των χρηστών το οποίο θα συνδεθεί με τις ετήσιες επανεξετάσεις των δράσεων.

Σύμφωνα με τους κανόνες και τις ορθές πρακτικές σχετικά με τις δράσεις αξιολόγησης της Επιτροπής, θα διεξαχθεί ενδιάμεση επανεξέταση 3,5 έτη μετά την έναρξη του επταετούς προγράμματος πλαισίου. Αυτή η αξιολόγηση θα διενεργηθεί από υψηλού επιπέδου εξωτερικούς εμπειρογνώμονες και θα στηριχθεί στις δομημένες πληροφορίες που θα έχουν συγκεντρωθεί κατά την ετήσια επανεξέταση των δράσεων καθώς και σε άλλες πηγές, όπως στις αποτιμήσεις της ικανοποίησης των χρηστών.

Τέλος, θα διεξαχθεί εκ των υστέρων αξιολόγηση στο τέλος του επταετούς προγράμματος πλαισίου.

6.3.1. Εκ των προτέρων αξιολόγηση

Το πρόγραμμα εργασίας του ΚΚΕρ επικαιροποιείται ετησίως, ενώ η ερευνητική διαδικασία διαρκεί μεγαλύτερο χρονικό διάστημα. Κατά συνέπεια, η ετήσια επανεξέταση των δράσεων αποτελεί επίσης ισχυρή συνιστώσα της εκ των προτέρων αξιολόγησης.

6.3.2. Μέτρα που λήφθηκαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες στο παρελθόν)

Από προηγούμενες αξιολογήσεις έχουν προκύψει ιδιαιτερότητες των εργασιών του ΚΚΕρ που καθιστούν αναγκαία την προσαρμογή των βασικών εσωτερικών κανόνων αξιολόγησης της Επιτροπής (βλ. εκτίμηση των αποτελεσμάτων, αποτελεσματικότητα, αποδοτικότητα, έμμεσα αποτελέσματα, βιωσιμότητα, κλπ.) στις ιδιαίτερες συνθήκες του ΚΚΕρ. Πρόκειται για τις εξής ιδιαιτερότητες:

9. Το ΚΚΕρ υλοποιεί το πρόγραμμα εργασίας του με περίπου εκατό δράσεις, με τις οποίες υποστηρίζονται οι πολιτικές της Επιτροπής.

10. Δεν υφίστανται τυποποιημένα υποδείγματα ανάλυσης κόστους-οφέλους που θα μπορούσαν να εφαρμοστούν στη λειτουργία και την αξιολόγηση των δραστηριοτήτων του ΚΚΕρ.

11. Το έργο του ΚΚΕρ έχει αντίκτυπο στο επίπεδο των πολιτικών ιθυνόντων σε ευρωπαϊκό επίπεδο και όχι στην ευρύτερη ευρωπαϊκή κοινωνία.

Εξάλλου, δεν αρμόζει να μετρά το ΚΚΕ το παραγόμενο έργο του σαν να επρόκειτο μόνον για επιστημονικό οργανισμό, μέτρηση που αποτελεί καθ’ εαυτήν πρόκληση. Δεδομένου ότι συνδυάζει την υπόσταση του επιστημονικού οργανισμού και τον χαρακτήρα υπηρεσίας της Επιτροπής, η πραγματική πρόκληση για το ΚΚΕρ είναι να μετρά τον αντίκτυπο των δραστηριοτήτων του καταρχήν στους πολιτικούς ιθύνοντες και, κατά δεύτερον, στις πολιτικές που αυτοί χαράσσουν.

Σύμφωνα με τα βασικά διδάγματα που προέκυψαν από το τελευταίο πρόγραμμα πλαίσιο, το ΚΚΕρ σχεδιάζει τις δραστηριότητές του όλο και περισσότερο κατά τρόπο ώστε να έχει νόημα η αξιολόγησή τους.Επιπλέον, η αποτίμηση του συνολικού αποτελέσματος των δράσεων του ΚΚΕρ είναι αναγκαία για να ενσωματωθούν τα αποτελέσματα της αξιολόγησης σε όλες τις επιμέρους δράσεις. Κατά συνέπεια, οι αξιολογήσεις του ΚΚΕρ συμπληρώνονται πλέον με σειρά υποστηρικτικών δραστηριοτήτων οι οποίες θα παρέχουν δομημένες πληροφορίες για την υποστήριξη:

- του ετήσιου κύκλου προγραμματισμού, εκτέλεσης και αξιολόγησης και της αντίστοιχης λήψης αποφάσεων, και

- των πολυετών ενδιάμεσων και εκ των υστέρων αξιολογήσεων.

- Κατά συνέπεια, το ΚΚΕρ ανέπτυξε και διεξήγαγε περιοδικές επανεξετάσεις δράσεων (ΠΕΔ) κατά τις οποίες αναλύθηκαν τα αποτελέσματα των επιμέρους δράσεών του τα έτη 2003 και 2004. Οι ΠΕΔ έχουν πολλούς στόχους

- αξιολογούν τις δράσεις του ΚΚΕρ σύμφωνα με σαφώς καθορισμένη μέθοδο·

- παρέχουν στήριξη για την κατάρτιση του προγράμματος εργασίας του επομένου έτους·

- δημιουργούν εμπεριστατωμένη βάση δεδομένων για την υποστήριξη διαφόρων υποχρεώσεων υποβολής εκθέσεων·

- συγκροτούν ημι-ποσοτική βάση δεδομένων προς αξιοποίηση από μελλοντικές αξιολογήσεις ΚΚΕρ·

- παρέχουν τη δυνατότητα να συναχθούν εσωτερικοί δείκτες από διάφορα χαμηλότερα οργανωτικά επίπεδα, όπου περιλαμβάνεται το επίπεδο της δράσης .

Ο μηχανισμός ΠΕΔ εφαρμόζεται σε ετήσια βάση και θα αναπτυχθεί περαιτέρω κατά το τρέχον ειδικό πρόγραμμα.

6.3.3. Όροι και συχνότητα των μελλοντικών αξιολογήσεων

Η περιοδική επανεξέταση δράσης και η παρακολούθηση της υλοποίησης του προγράμματος πλαισίου θα διενεργούνται ετησίως. Η αποτίμηση της ικανοποίησης των χρηστών διενεργείται επί του παρόντος ανά διετία. Μελλοντικώς ενδέχεται να καθιερωθεί συνεχής διαδικασία. Η ενδιάμεση αξιολόγηση θα διενεργηθεί 3,5 έτη μετά την έναρξη του Έβδομου Προγράμματος Πλαισίου. Η εκ των υστέρων αξιολόγηση προβλέπεται για το τέλος του Έβδομου Προγράμματος Πλαισίου.

7. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Πρέπει επίσης να ληφθούν τα κατάλληλα μέτρα προκειμένου να αποφευχθούν παρατυπίες και απάτες και να ληφθούν τα απαραίτητα μέτρα για την ανάκτηση των απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων, σύμφωνα με τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων, τον κανονισμό (EΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του δημοσιονομικού κανονισμού και οποιεσδήποτε μελλοντικές τροποποιήσεις, τον κανονισμό (EΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων[24], τον κανονισμό (Ευρατόμ, EΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες[25] και τον κανονισμό ΕΚ αριθ. 1074/1999 του Ευρωπαϊκού Κοινοβουλίου και του Συμβουλίου σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF)[26].

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

Πιστώσεις ανάληψης υποχρεώσεων σε εκατ. ευρώ (τρία δεκαδικά ψηφία)

(Ονομασίες στόχων, δράσεων και υλοποιήσεων) | Έτος 2007 | Έτος 2008 | Έτος 2009 | Έτος 2010 | Έτος 2011 | Σύνολο |

Συνολικό κόστος | Συνολικό κόστος | Συνολικό κόστος | Συνολικό κόστος | Συνολικό κόστος | Συνολικό κόστος |

ΔΙΑΧΕΙΡΙΣΗ ΠΥΡΗΝΙΚΩΝ ΑΠΟΒΛΗΤΩΝ, ΕΠΙΠΤΩΣΕΙΣ ΣΤΟ ΠΕΡΙΒΑΛΛΟΝ ΚΑΙ ΒΑΣΙΚΕΣ ΓΝΩΣΕΙΣ |

ΠΥΡΗΝΙΚΗ ΑΣΦΑΛΕΙΑ |

ΠΥΡΗΝΙΚΗ ΠΡΟΣΤΑΣΙΑ |

ΣΥΝΟΛΙΚΟ ΚΟΣΤΟΣ | 101,533 | 104,581 | 107,750 | 110,948 | 114,265 | 539,077 |

8.2. Διοικητικές δαπάνες

8.2.1. Αριθμός και είδος ανθρώπινων πόρων

Κατηγορίες θέσεων απασχόλησης | Προσωπικό που θα διατεθεί για τη διαχείριση της δράσης από διαθέσιμους και/ή συμπληρωματικούς ανθρώπινους πόρους (αριθμός θέσεων/ΙΠΑ) |

2007 | 2008 | 2009 | 2010 | 2011 |

Μόνιμοι ή έκτακτοι υπάλληλοι [27] (XX 01 01) | A*/AD |

B*, C*/AST |

Προσωπικό[28] που χρηματοδοτείται από το άρθρο XX 01 02 |

Λοιπό προσωπικό[29] που χρηματοδοτείται από το άρθρο XX 01 04/05 | 1.944 | 1.944 | 1.944 | 1.944 | 1.944 |

ΣΥΝΟΛΟ[30] | 1.944 | 1.944 | 1.944 | 1.944 | 1.944 |

Αποτυπώνεται ανωτέρω η κατάσταση στο ΚΚΕρ όπου το προσωπικό είναι κυρίως εσωτερικό και – εξαιρουμένου του προσωπικού που απασχολείται άμεσα σε ερευνητικό έργο – υπόκειται στην ενιαία διαχείριση πυρηνικών και μη πυρηνικών δραστηριοτήτων. Το διοικητικό, τεχνικό προσωπικό και το προσωπικό στήριξης είναι δυνατόν να εργάζεται και για τα δύο προγράμματα, την ίδια ημέρα , στην ίδια εγκατάσταση.

Η αναλογία του προσωπικού που απασχολείται στις πυρηνικές δραστηριότητες προς το σύνολο του προσωπικού είναι δυνατόν να αυξομειώνεται, αλλά πρέπει να τηρείται αναλογία της τάξεως του 30 %.

Τα ανωτέρω αριθμητικά στοιχεία καλύπτουν το μόνιμο και λοιπό προσωπικό.

8.2.2. Περιγραφή των καθηκόντων που απορρέουν από τη δράση

Καθήκοντα που απορρέουν από το ειδικό πρόγραμμα για άμεσα χρηματοδοτούμενη μη πυρηνική έρευνα.

8.2.3. Πηγές ανθρώπινων πόρων (κανονισμός υπηρεσιακής κατάστασης)

(Εάν αναφέρονται περισσότερες της μιας πηγές ανθρώπινων πόρων, διευκρινίστε τον αριθμό θέσεων που προέρχεται από καθεμία από τις πηγές αυτές)

( Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν

( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού) για το έτος n

( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ

( Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη)

( Θέσεις που απαιτούνται για το έτος n αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους

8.2.4 Άλλες διοικητικές δαπάνες περιλαμβανόμενες στο ποσό αναφοράς (XX 01 05 – Δαπάνες διοικητικής διαχείρισης)[31]

εκατ.ευρώ (τρία δεκαδικά ψηφία)

Γραμμή προϋπολογισμού (αριθμός και ονομασία) | Έτος 2007 | Έτος 2008 | Έτος 2009 | Έτος 2010 | Έτος 2011 | ΣΥΝΟΛΟ |

Μόνιμο και λοιπό προσωπικό xx.01 05 01 | 132,100 | 137,665 | 142,206 | 145,659 | 141,128 | 698,758 |

Εξωτερικό προσωπικό xx.01 05 02 | 23,520 | 30,809 | 32,971 | 34,418 | 19,830 | 141,548 |

Άλλες διοικητικές δαπάνες xx.01 05 03 | 21,883 | 22,321 | 22,768 | 23,223 | 23,687 | 113,882 |

Σύνολο τεχνικής και διοικητικής βοήθειας | 177,503 | 190,795 | 197,945 | 203,300 | 184,645 | 954,188 |

8.2.5 Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράς[32]

εκατ.ευρώ (τρία δεκαδικά ψηφία)

Κατηγορία ανθρώπινων πόρων | Έτος 2007 | Έτος 2008 | Έτος 2009 | Έτος 2010 | Έτος 2011 | ΣΥΝΟΛΟ |

Μόνιμοι και έκτακτοι υπάλληλοι (08 0101) | 4,986 | 5,085 | 5,187 | 5,291 | 5,397 | 25,946 |

Προσωπικό που χρηματοδοτείται από το άρθρο XX 01 02 (επικουρικοί υπάλληλοι, END(=ΑΕΕ), συμβασιούχοι υπάλληλοι, κλπ.) |

Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 4,986 | 5,085 | 5,187 | 5,291 | 5,397 | 25,946 |

Υπολογισμός– Διοικητικές δαπάνες

Έχουν υπολογιστεί με βάση τις ακόλουθες παραδοχές:

-διατήρηση του αριθμού των μόνιμων υπαλλήλων στο πρώην μέρος A του προϋπολογισμού στα επίπεδα του 2006,

-ετήσια αύξηση δαπανών κατά 2% με βάση τον προβλεπόμενο πληθωρισμό όπως εμφαίνεται στη Fiche 1 REV (έγγραφο εργασίας των υπηρεσιών της Επιτροπής σχετικά με τις δημοσιονομικές προοπτικές),

-πρόβλεψη 108.000 € για κάθε μόνιμο υπάλληλο και 70.000 € για το εξωτερικό προσωπικό (τιμές 2004).

Υπολογισμός– Προσωπικό που χρηματοδοτείται από το άρθρο XX 01 02

Να γίνει παραπομπή στο σημείο 8.2.1, κατά περίπτωση

8.2.6 Άλλες διοικητικές δαπάνες που δεν περιλαμβάνονται στο ποσό αναφοράς[33] εκατ.ευρώ (τρία δεκαδικά ψηφία) |

Έτος 2007 | Έτος 2008 | Έτος 2009 | Έτος 2010 | Έτος 2011 | TOTAL |

XX 01 02 11 01 – Αποστολές | 0,036 | 0,036 | 0,037 | 0,038 | 0,038 | 0,185 |

XX 01 02 11 02 – – Συνεδριάσεις και διασκέψεις | 0,001 | 0,001 | 0,001 | 0,001 | 0,001 | 0,005 |

XX 01 02 11 03 – Επιτροπές [34] | 0,111 | 0,114 | 0,116 | 0,118 | 0,121 | 0,580 |

XX 01 02 11 04 – Μελέτες και παροχή συμβουλών |

XX 01 02 11 05-Συστήματα πληροφοριών |

2 Σύνολο άλλων δαπανών διαχείρισης (XX 01 02 11) |

3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |

Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | 0,148 | 0,151 | 0,154 | 0,157 | 0,160 | 0,770 |

Υπολογισμός – Άλλες διοικητικές δαπάνες μη περιλαμβανόμενες στο ποσό αναφοράς

Τα στοιχεία αυτά αποτελούν εκτίμηση με βάση τις αιτήσεις της ΓΔ Έρευνα και Τεχνολογική Ανάπτυξη για το 2006 αυξημένα κατά 2% σύμφωνα με τον ετήσιο προβλεπόμενο πληθωρισμό. (Fiche 1 REV)

Οι ανάγκες σε ανθρώπινους και διοικητικούς πόρους θα καλυφθούν εντός των ορίων των κονδυλίων που παραχωρούνται στη διαχειρίστρια Γενική Διεύθυνση στο πλαίσιο της ετήσιας διαδικασίας κατανομής του προϋπολογισμού. Για την κατανομή των θέσεων θα πρέπει να συνεκτιμηθεί το ενδεχόμενο ανακατανομής των θέσεων μεταξύ υπηρεσιών με βάση τις δημοσιονομικές προοπτικές.

[1] COM(2005) 119.

[2] COM(2005) 118.

[3] SEC(2005) 430.

[4] COM(2005) 387.

[5] Το άρθρο 54 παράγραφος 2 υπό α) του δημοσιονομικού κανονισμού (ΕΚ, Ευρατόμ) δίνει στην Επιτροπή τη δυνατότητα να αναθέτει καθήκοντα δημόσιας αρχής σε εκτελεστικούς οργανισμούς. Εντούτοις, ο κανονισμός του Συμβουλίου 58/2003 περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων και ο κανονισμός της Επιτροπής 1653/2004 για τη θέσπιση δημοσιονομικού κανονισμού–προτύπου των εκτελεστικών οργανισμών κατ’εφαρμογή του κανονισμού (ΕΚ) αριθ. 58/2003 του Συμβουλίου, είναι κανονισμοί ΕΚ, οι οποίοι ως εκ τούτου δεν έχουν εφαρμογή στο πεδίο της Ευρατόμ. Η Επιτροπή σκοπεύει να ζητήσει από το Συμβούλιο επέκταση του πεδίου εφαρμογής των κανονισμών αυτών στη συνθήκη Ευρατόμ.

[6] Βλ. την αιτιολογική έκθεση στην τροποποιημένη πρόταση της Επιτροπής για τον καθορισμό βασικών υποχρεώσεων και γενικών αρχών σχετικών με την ασφάλεια των πυρηνικών εγκαταστάσεων COM(2004) 526, 8.9.2004.

[7] ΕΕ C […], […], σ. […].

[8] ΕΕ C […], […], σ. […].

[9] ΕΕ C […], […], σ. […].

[10] ΕΕ L 312, 23.12.1995, σ.1.

[11] ΕΕ L 292, 15.11.1996, σ.2.

[12] ΕΕ L 136, 31.5.1999, σ.8.

[13] Μη διαχωριζόμενες πιστώσεις, εφεξής ΜΔΠ.

[14] Αυτά τα αριθμητικά στοιχεία καλύπτουν τις δαπάνες όλου του προγράμματος πλαισίου ΕΥΡΑΤΟΜ (βλ. COM(2005) 119).

[15] Δαπάνες εκτός Κεφαλαίου xx 01 του σχετικού Τίτλου xx.

[16] Οι πιστώσεις πληρωμών καλύπτουν το έτος 2011 και επόμενα.

[17] Δαπάνες του άρθρου xx 01 05 του Τίτλου xx.

[18] Οι πιστώσεις πληρωμών καλύπτουν το έτος 2011 και επόμενα.

[19] Δαπάνες Κεφαλαίου xx 01 εκτός των δαπανών των άρθρων xx 01 05.

[20] Οι πιστώσεις πληρωμών καλύπτουν το έτος 2011 και επόμενα.

[21] Βλέπε σημεία 19 και 24 της διοργανικής συμφωνίας.

[22] Τα αριθμητικά στοιχεία του πίνακα αναφέρονται μόνο σε προσωπικό που χρηματοδοτείται μέσω του πίνακα προσωπικού για όλες τις άμεσες δράσεις η ευθύνη των οποίων ανήκει στη ΓΔ ΚΚΕρ. Κατά συνέπεια, τα στοιχεία αυτά δεν καλύπτουν τις θέσεις του πίνακα προσωπικού από τον προϋπολογισμό λειτουργίας ούτε τις θέσεις από τον πίνακα προσωπικού του ΚΚΕρ για έμμεσες δράσεις (βλ. έγγραφα COM(2005) 440, 441, 442, 443, 444).

[23] ΕΕ No L 107, σ. 12, 30.4.1996 - 96/282/Ευρατόμ.

[24] ΕΕ L 312, 23.12.1995, σ.1.

[25] ΕΕ L 292, 15.11.1996, σ.2.

[26] ΕΕ L 136, 31.5.1999, σ.8.

[27] Των οποίων το κόστος ΔΕΝ καλύπτεται από το ποσό αναφοράς.

[28] Των οποίων το κόστος ΔΕΝ καλύπτεται από το ποσό αναφοράς.

[29] Των οποίων το κόστος περιλαμβάνεται στο ποσό αναφοράς.

[30] Τα αριθμητικά στοιχεία του πίνακα αναφέρονται μόνο σε προσωπικό που χρηματοδοτείται μέσω του πίνακα προσωπικού για όλες τις άμεσες δράσεις η ευθύνη των οποίων ανήκει στη ΓΔ ΚΚΕρ. Κατά συνέπεια, τα στοιχεία αυτά δεν καλύπτουν τις θέσεις του πίνακα προσωπικού από τον προϋπολογισμό λειτουργίας ούτε τις θέσεις από τον πίνακα προσωπικού του ΚΚΕρ για έμμεσες δράσεις (βλ. έγγραφα COM(2005) 440, 441, 442, 443, 444).

[31] Αυτά τα αριθμητικά στοιχεία καλύπτουν τις δαπάνες όλου του προγράμματος πλαισίου ΕΥΡΑΤΟΜ (βλ. COM(2005) 119).

[32] Αυτά τα αριθμητικά στοιχεία καλύπτουν τις δαπάνες όλου του προγράμματος πλαισίου ΕΥΡΑΤΟΜ (βλ. COM(2005) 119).

[33] Αυτά τα αριθμητικά στοιχεία καλύπτουν τις δαπάνες όλου του προγράμματος πλαισίου ΕΥΡΑΤΟΜ (βλ. COM(2005) 119).

[34] Επιστημονική και Τεχνική Επιτροπή Ευρατόμ.